San Juan Nunualku

San Juan Nunualku se techan tik El Salvador. Nemi tik departamento La Paz, ka itajku ne italy. Itukey Nunualku iwan Santiago Nunualku wan San Pedro Nunualku, melka San Pedro itukey Ustuma katka.

Tekia Dajdatka

Ne techan kipia ililish tik ne metzti makwil ipal Nuteku ka Techpalewia, ne lilish pal San Juan Bautista tik ne se pual nawi ipal metzti chikwasen wan ne lilish pal techkelnamiki ne Iteku Cosme Spessotto. Nusan, nemit ne ijilwit Ne Mijtutilis Ipal Ne Tekwani wan Ne Masat, Ne Tunal Ipal Ne Cruz, Ne Ijiyulkalyu, wan Ne Tujturuj Inpal Tunal Nawi Ipal Tejkultia.

Ne takwal ipal San Juan ne chanfaina, ne chilat, wan ne atul ish akashmut.

Ipal achtu teupan pal Dios itachishka barroco wan kitapana iwan ne tal ijtzilika tik shiwit 1633. An nemi ne teupan San Juan Bautista itachishka Romanica. Kichiwa intzalan shiwit 1960 wan 1985.

Casoj Katka

Katka ka Kastiyachanej walejku, San Juan wan Santiago kichiwat se techan itukey Nunualku iwan Nawatakat. Tesu tikmatit keman pewki ne techan melka tikmatit se shikipil shiwit. Tik Nawat, tikmatit ka taketzalis Nunualku “Tal ipal takat ka tesu ina u tesu ina yek”.

Neman ka Kastiyachanej ejku, tikputzua San Juan wan ne tejtechan Ustuma, Tzakatekulukan, Analku, wan Tekuluka, wan kitukeytijtuk Ne Nujnunualku. Ne Kastiya kichiwki ne Nawatakat tekiti ne kojtan iwan kakawat. Tik shiwit 1770, iteku Pedro Cortes y Larraz kimawawasua ka ne Nunualkuchanej taketzat Kastiya wan Nawat. Tik shiwit 1807, Antonio Gutierrez y Ulloa techilwia ka tukat elut, uat, wan nemit turuj.